Ouers herinner aan sluitingsdatumArgieffoto Die Gautengse departement van onderwys het in ŉ verklaring gesê hy wil ouers aan die sluitingsdatum vir laat aanlynaansoeke herinner. Volgens die departement is die sluitingsdatum 30 November 2016. “Ouers word aangemoedig om teen 30 November aansoeke in te dien indien hulle ŉ plek wil verseker vir hul kinders by Gautengse skole,” het Oupa Bodibe, woordvoerder van die departement, gesê. “Die beplanning vir skoolmateriaal soos boeke, skryfbehoeftes, tafels en stoele moet ook gedoen word in ooreenstemming met die aantal leerders in ons stelsel.” Bodibe het dit benadruk dat geen aansoeke in Januarie geprosesseer sal word nie, aangesien onderrig en leer reeds op die eerste skooldag sal begin.